text: [{"text_idx": "#000004", "text": "Sebelum ini pernah tular tentang wanita hebat, Norfarrah Syahirah Shaari yang mampu menguruskan kehidupan sendiri termasuklah memandu kenderaan walaupun tidak mempunyai kedua-dua belah tangan."}, {"text_idx": "#000005", "text": "Dia yang sudah bertemu jodoh dengan kekasih hati, Zulfadli Syahrul pada Julai lalu telah mendapat ucapan tahniah serta masing-masing mendoakan kebahagian pasangan tersebut."}, {"text_idx": "#000006", "text": "Baru-baru ini, Norfarrah ada memuat naik satu video di aplikasi Tiktok miliknya yang memaparkan dirinya dan suami sedang makan di dalam kereta."}, {"text_idx": "#000007", "text": "Apa yang membuatkan ramai terharu adalah setiap kali wanita itu makan akan disuap oleh suaminya dan kapsyen Norfarrah yang mengucapkan terima kasih kepada suaminya kerana telah sudi menjadi \u2018tangannya\u2019 apabila menyuapkan makanan serta tidak kisah berkongsi juadah bersama-sama."}, {"text_idx": "#000008", "text": "\u201cTerima kasih suami berikan tangan untuk melengkapi dan menutupi segala kekuranganku...Syukur alhamdulillah.. Semoga kita sentiasa happy selalu dan bahagia dengan cara kita,\u201d tulisnya."}, {"text_idx": "#000009", "text": "Meninjau di ruangan komen, rata-rata tersentuh melihat si suami menyuap isterinya dan akui turut terharu dengan kebahagiaan yang dikecapi pengantin baru itu. Mereka juga turut menitip doa buat pasangan ini kekal bahagia selamanya."}, {"text_idx": "#000010", "text": "Untuk rekod, pasangan ini telah mendirikan rumah tangga pada 23 Julai 2023 di Bagan Datuk, Perak. Difahamkan, mereka telah pun berkenalan sejak setahun yang lalu dan mengambil keputusan bergelar suami isteri selepas masing-masing ikhlas menerima pasangan mereka seadanya."}, {"text_idx": "#000022", "text": "Polis terima laporan pelajar Tingkatan 1 dipukul, ditendang"}]